Carnota - Wikipedia

# Carnota

### Na Galipedia, a wikipedia en galego.

Carnota
Image:Escudo Carnota.jpg
Situación
Xentilicio 1: | Carnotán
Xeografía
Provincia: | Coruña
Comarca: | Muros
Área: | 66,4 km²
Entidades de poboación: | -
Capital do concello: | Carnota
Latitude e lonxitude: |
Altitude máxima: | 700 m.
Altitude mínima: | 0 m.
Zona horaria: 2 | UTC + 1
Demografía (2004)
Poboación: | 5.285 hab.
Densidade: | hab./km²
Uso do galego 3 (2001)
Galegofalantes sobre o total da poboación: | %
Falantes do galego no tramo 5 a 29 anos
Sempre: | %
Ás veces: | %
Nunca: | %
Política (2003)
Concelleiros 4: | PPdeG 6 (1.636 votos - 47,57 %) BNG 4 (972 votos - 28,26 %) PSdeG-PSOE 3 (798 votos - 23,20 %) Outros: - (- %)
Alcalde: | Xosé Manuel García (BNG)
| Eleccións municipais en: 'Carnota'
Censo electoral (2003)
Total electores: | 4.674 - 100 %
Votantes: | 3.460 - 74,03 %
Abstencións: | 1.214 - 25,97 %
Votos en branco: | 33 - 0,96 %
Votos nulos: | 21 - 0,61 %
Orzamentos 5 (2000)
Total ingresos: | €
Tributos propios por habitante: | €
Transferencias por habitante: | €
Consumo público por habitante: | €
Gasto de capital por habitante: | €
Enderezos
Enderezo físico: | Praza de San Gregorio, 19 (Carnota)
Teléfono: | 981857032
Fax: | 981857251
Código Postal: | 15293
Correo electrónico: | info@concellocarnota.com
Sitio web oficial: | http://www.concellocarnota.com/

Notas: | 1 Véxase no Galizionario. 2 No verán: UTC + 2. 3 Datos de 2001 publicados en 2004. 4 Eleccións Municipais Maio 2003. 5 Datos de 2000, daquela non existía o Euro, convertíronse as pesetas a Euros.

Concello da Provincia da Coruña en Galiza. Pertence á Comarca de Muros.

Poboación en 2004: 5.285 persoas segundo o Padrón municipal de habitantes (5.421 en 2003).

Xentilicio (véxase no Galizionario) : Carnotán

## [editar] Localización

Praia de Carnota. Lira está na península, Carnota, a capital, á esquerda de todo.
Praia de Carnota, co lugar de Parada en primeiro plano, logo Boca de Río e Caldebarcos no fondo.

O concello de Carnota ocupa unha estreita faixa costeira entre os montes da Serra de Outes ao leste (concello de Mazaricos) e o Atlántico ao oeste. O limite norte, co concello de Dumbría márcanno a desembocadura do río Xallas e os montes d'O Pindo; polo sul a Punta Lens, nas inmediacións de Ancoradoiro, sinala o limite co concello de Muros.

Desde a súa creación, a estrada comarcal 550 (de Fisterra a Tui) é a principal rota de comunicación. Na actualidade, coa mellora da estrada de Santa Comba a Muros, esta última convertirase na vía principal con Santiago de Compostela.

O concello marca a transición entre as Rías Altas e as Rías Baixas e é, segundo algúns, o derradeiro polo sul da Costa da Morte.

A parte norte, a partir de Caldebarcos, é pedregosa e vai subindo cara O Pindo, que no extremo norte cae sobre o mar desde unha grande altura. Os montes d'O Pindo esténdese entre a desembocadura do Xallas e o Valdebois. Este macizo montañoso atinxe a súa maior altura na Moa (627 m.), desde a que se poden albiscar as torres da catedral de Santiago. Existen numerosas lendas relacionadas con estes montes, chamados "O Olimpo Celta". Ao sul predominan as praias. A praia de Carnota pasa, cos seus case sete quilómetros, por ser a máis longa de Galiza. Parte deste espazo natural está protexido dentro da Rede Natura 2000 e conta con dunas móbeis, semi-móbeis e fixas. O relevo érguese rapidamente cara o interior, chegando aos 503m. no lugar de Adraño.

O clima é oceánico húmido, con temperaturas suaves de 14&sup0-15&sup0C anuais e precipitacións abondosas entre 1.5000 e 2.000 mm. anuais.

## [editar] Historia

Existen mámoas e castros. Na Idade Media pertenceu aos condes de Trastámara e de Lemos e formou parte do antigo condado de Cornatum. Coas revoltas irmandiñas de 1467 desapareceon as fortalezas. O lugar da capital, Carnota, surxíu no século XVII. No século XIX foi saqueada polos franceses.

## [editar] Monumentos e turismo

Hórreo de Carnota.

Carnota é coñecida sobre todo polos hórreos ("cabaceiras") de Carnota (Monumento Nacional) e Lira, que compiten por seren os máis grandes de Galiza.

A igrexa de Carnota (Santa Comba) é barroca, ten planta de cruz latina e tres naves lonxitudinais. A de San Mamede é neoclásica, e conta cun retablo do século XVIII, obra do escultor J. Ferreiro.

A Cruz do Santo é un picacho en cuxo cumio houbo unha ermida dedicada a San Sebastián.

Na praia de Carnota o areal mide uns tres quilómetros. As duzas son o produto do insistente vento do noroeste. A zona de marismas divídese en dúas partes: Caldebarcos, ao norte e A Lagoa ao sul. Sepárannas Punta Larada, que tamén divide as praias de Carnota estrita e a de San Mamede (A Berberecheira). Boca de Río, onde desemboca o río Catabois, é moi popular entre os veraneantes.

Evolución da poboación de: Carnota - desde 1900 ata 2004 -
1900 | 1930 | 1950 | 1981 | 2004
5.507 | 6.594 | 7.196 | 7.213 | 5.285
Fontes: INE e IGE (Os criterios de rexistro censal variaron entre 1900 e 2004, e os datos do INE e do IGE poden non coincidir.)

### [editar] Lugares de Carnota

Os lugares de maior tamaño son (Santa Comba de) Carnota, capital do concello, Lira, e O Pindo. Para unha lista completa de todos os lugares do concello de Carnota vexa: Lugares de Carnota.

## [editar] Galería de imaxes

  Vexa o artigo principal en: Galería de imaxes de Carnota

Aeroxeneradores nos montes do Pindo | Hórreo de Carnota

### [editar] Parroquias

## [editar] Véxase tamén

Referencias relacionadas con Galicia

- Concellos de Galicia
- Comarcas de Galicia
- Ríos de Galicia
- Galería de imaxes de Galicia

- Galicia
- Parroquias e lugares
- Illas galegas
- Eleccións municipais galegas

- Lugares de Galicia
- Montes de Galicia
- Praias galegas
- Historia de Galicia

|  | Galicia en progreso: Este artigo é, polo de agora, só un esbozo. Traballa nel, especialmente se vives neste sitio, e contribúe a que a Galipedia ofreza a mellor información posíbel sobre o noso país. Pódeche resultar útil ver outros artigos sobre Galicia ou consultar o nomenclátor oficial.

Traído desde "http://gl.wikipedia.org../../../c/a/r/Carnota.html"

Categorías: Galicia en progreso | Concellos galegos

##### Views

- Artigo
- Discusión
- Revisión actual

##### Procura

##### Outras linguas

- English
- Español
- Italiano
- Português